പരാതികളില്ല പാചകവാതക വിതരണം തൃപ്തികരമെന്ന് കോട്ടയം: കോവിഡ് പ്രതിസന്ധികള്ക്കിടയിലും ജില്ലയില് പാചക വാതക വിതരണം സുഗമമായി നടക്കുന്നതായി പാചകവാതക ഓപ്പണ് ഫോറം വിലയിരുത്തല്. ഗ്യാസ് വിതരണ ഏജന്സികളുടെ പ്രവര്ത്തനം സംബന്ധിച്ച് എല്പിജി ഉപയോക്താക്കള്ക്കുള്ള പരാതി പരിഹരിക്കുന്നതിനു ചേര്ന്ന ഓപ്പണ് ഫോറത്തില് ഗ്യാസ് വിതരണ നടപടികള് ചര്ച്ച ചെയ്തു. പരാതികളുടെ അഭാവത്തിലും താലൂക്കടിസ്ഥാനത്തില് പരിശോധനകള് കര്ശനമായിത്തന്നെ തുടരണമെന്ന് പരിപാടിയില് അധ്യക്ഷത വഹിച്ച ഡെപ്യൂട്ടി കളക്ടര് പി.ജി. രാജേന്ദ്രബാബു താലൂക്ക് സപ്ലൈ ഓഫീസര്മാര്ക്കു നിര്ദേശം നല്കി. പാചകവാതക സിലണ്ടര് വിതരണത്തിലെ ക്രമക്കേട്, അമിത വില ഈടാക്കല് എന്നിവ സംബന്ധിച്ചു പൊതുജനങ്ങള്ക്ക് പരാതി ഉണ്ടാകുന്ന സാഹചര്യത്തില് വിവരം ബന്ധപ്പെട്ട താലൂക്ക് സപ്ലൈ ഓഫീസര്മാരെ അറിയിക്കണം. ജില്ലാ സപ്ലൈ ഓഫീസര് ജലജ ജി.എസ്. റാണി, പാചകവാതക കന്പനികള്, വിതരണ ഏജന്സികള്, ഉപഭോക്തൃ സംഘടനകള് എന്നിവയുടെ പ്രതിനിധികള് പങ്കെടുത്തു.